कपिल शर्मा की फीस में सलमान खान ने की कटौती? कृष्णा अभिषेक ने बताया सच  
कपिल शर्मा की फीस को लेकर उड़ी अफवाह
कृष्णा अभिषेक ने दिया ये जवाब
सलमान खान हैं शो के प्रोड्यूसर
कपिल शर्मा (Kapil Sharma) के कोस्टार और कॉमेडियन कृष्णा अभिषेक (Krushna Abhishek) ने उन खबरों पर विराम लगा दिया है जिनमें कहा जा रहा है कि 'द कपिल शर्मा (The Kapil Sharma Show)' के नए सीजन के लिए उनकी फीस में कटौती की गई है. बता दें कि 'द कपिल शर्मा' शो के प्रोड्यूसर बॉलीवुड के सुपरस्टार सलमान खान (Salman Khan) हैं.  बॉलीवुडलाइफ डॉट कॉम से बातचीत में कृष्णा अभिषेक (Krushna Abhishek) ने बताया कि सलमान खान काफी उदारदिल प्रोड्यूसर हैं और कॉस्ट कटिंग का तो सवाल ही पैदा नहीं होता है. कपिल शर्मा के कॉमेडी शो 'द कपिल शर्मा शो' के चार एपिसोड आ चुके हैं और दर्शकों को शो पसंद भी आ रहा है.
A post shared by Sony Entertainment Television (@sonytvofficial) on Jan 6, 2019 at 7:56am PST
कपिल शर्मा (Kapil Sharma) और उनकी टीम की फीस कट के बारे में कृष्णा अभिषेक (Krushna Abhishek) ने बताया, "फीस में कटौती की ये अफवाहें एकदम गलत हैं. हमें अच्छी-खास रकम मिल रही है. हम एक साथ काम करके बहुत खुश हैं. वैसे भी पैसे तो गौण हैं. इस बात हकीकत को कोई नहीं झुठला सकता कि द कपिल शर्मा शो देश का सबसे बड़ा कॉमेडी शो है." कपिल शर्मा ने दिसंबर 2018 में नौ महीने के ब्रेक के बाद फिर से टेलीविजन पर दस्तक दी है. 
A post shared by Sony Entertainment Television (@sonytvofficial) on Jan 6, 2019 at 6:40am PST
कपिल शर्मा (Kapil Sharma) का कॉमेडी शो 'फैमिली टाइम विद कपिल शर्मा (Family Time With Kapil Sharma)' मार्च 2018 में ऑफ एयर चला गया था, और उसक बाद कपिल शर्मा की तबियत बिगड़ गई थी. जिसकी वजह से उन्हें लंबा ब्रेक लेना पड़ा. लेकिन कपिल शर्मा ने शो शुरू करने से पहले दिसंबर में गिन्नी चतरथ के साथ शादी की थी. कपिल शर्मा ने टेलीविजन पर 'द कपिल शर्मा शो' के साथ जोरदार वापसी की है, और वे अपने फैन्स को मुस्कराने और ठहाके लगाने के भरपूर मौके भी दे रहे हैं. 'द कपिल शर्मा शो' का पहला सीजन 2016-17 के बीच आया था और काफी सफल भी रहा था.